Publication: Magyar Közlöny
Issue: MK-2002-100 (Year: 2002, Number: 100)
Era: 1990-2004
Section: 2. Az Alkotmánybíróságról szóló 1989. évi XXXII. törvény (a továbbiakban: Abtv.) 22. § (2) bekezdése szerint az
Paragraph Index: 515

(2) bekezdése, valamint a 85. § (2), (3), (5) és (6) bekezdése vonatkozásában tartotta fenn, ezt meghaladóan pedig az indítványt visszavonta. Az Stv. 82. § (4) bekezdését azért támadta az indítványozó, mivel szerinte a jogbiztonságot és a mozgásszabadság alkotmányos jogát is sértõ az az elõírás, amelynek alapján a futballrandalírozás miatt két évig más sportrendezvényrõl is távol tartható a nézõ, öt évig pedig kitiltható valamely sportlétesítménybõl, s így egy ottani „misén, kiállításon, vásáron, politikai gyûlésen” sem vehetne részt. Az Stv. 82. § (5) bekezdését a fair eljárás alkotmányos elvének megsértése miatt kifogásolta az indítványozó. Sérelmezte, hogy a fogyasztóvédelem „és” a Sport Állandó Választott Bíróság mint jogorvoslati fórum igénybevételének lehetõsége együttes feltételként szerepel az említett törvényi elõírásban. Az Stv. 82. § (6) bekezdésében az indítvány az „aránytalanul veszélyeztette volna” (a sportrendezvény biztonságát a nézõi cselekmény) megfogalmazást a normavilágosság követelményébe ütközõ szabályozásnak vélte. Az Stv. 84. § (2) bekezdése vonatkozásában az indítványozó azt kifogásolta, hogy ez a szabályozás a szervezõ kötelességévé teszi „a be nem léptethetõ nézõ belépése megakadályozását”, s a jogbiztonság elvével ellentétesnek vélte, hogy az Stv. nem írja elõ „a magyarul nem értõ nézõk korrekt, elõzetes tájékoztatását”. Az Stv. 85. § (2)—(3), (5)—(6) bekezdését illetõen az indítványozó az információs önrendelkezési jog megsértésére hivatkozott. Sérelmezte, hogy totális a mérkõzések alatti megfigyelés, s hogy bûncselekmény és szabálysértés hiányában is 30 napig tárolják a megfigyeltek adatait. Azt is kifogásolta, hogy „adat nem egyezés” miatt a nézõt be sem engedik a sportrendezvényre. Az indítványozó ezt a beadványát kiegészítette, s kérelmét az Stv. 85. § (4) bekezdése és a (7) bekezdés f) pontja alkotmányellenessége megállapítására és megsemmisítésére is kiterjesztette. Az Stv. 85. § (4) bekezdésének azt a szövegrészét kifogásolta az indítványozó, amely szerint ez a szabályozás az adatvédelem alkotmányos garanciáinak érvényesítése nélkül lehetõvé teszi a jogsértést el nem követõ nézõ adatainak áramlását a sportrendezvények szervezõi között. Az Stv. 85. § (7) bekezdés f) pontjában pedig azt sérelmezte az indítványozó, hogy ez az elõírás a sportrendezvény látogatásától eltiltott nézõ személyleírása rögzítésérõl is rendelkezik. II. Az Alkotmánybíróság a rendelkezõ részben foglalt döntését a következõ jogszabályi elõírásokra alapozta:

Source: https://magyarkozlony.hu/hivatalos-lapok/01e5f1f70500f72741e186bbc18c49d694669619/dokumentumok/1a466d6d173a31fe9e4827139632f9d8f281a23f/letoltes